## BAKINA ŠUTNJA



Djed i baka su se posvađali. Baka je bila toliko ljuta da nije htjela razgovarati s djedom.  
  
Idućeg je dana djed zaboravio svađu. Ali se baka uopće nije obazirala na djeda i nije htjela govoriti. Štogod bi on učinio da ona progovori, ostalo bi bez uspjeha.  
  
Djed je napokon stao prevrtati po policama i ladicama. Trajalo je to nekoliko minuta, i baka se više nije mogla suzdržati:  
  
- Ma, što to tražiš?  
- Hvala Bogu! Našao sam. Tražio sam tvoj glas! - odgovori djed s nestašnim smiješkom.

ODGOVORI NA PITANJA!

1. Što su baka i djed napravili?
2. Što baka nije htjela?
3. Na što je djed zaboravio?
4. Što je djed radio?
5. Što je baka pitala djeda?
6. Što je djed tražio?